"Il Luce", așteptat la Rapid: "Sunt extrem de multe lucruri pe care le putem învăța de la domnul Lucescu!"
Mircea Lucescu a rămas fără angajament după despărțirea din acest sezon de Dinamo Kiev. "Il Luce" este dorit în cadrul clubului Rapid.
Dan Șucu a dezvăluit că o astfel de colaborare ar fi prielnică echipei de pe locul 2 în Liga 1. Acționarul majoritar al giuleștenilor a dezvăluit totuși că funcția de antrenor îi este rezervată în totalitate lui Cristiano Bergodi.
"Sunt extrem de multe lucruri pe care le putem învăța de la domnul Lucescu!"
"Am văzut că îi place să vină la meciurile noastre. Oricine și-l dorește pe Mircea Lucescu, la orice echipă din România. Noi avem antrenor, asta e clar, dar sunt extrem de multe lucruri pe care le putem învăța de la domnul Lucescu", a spus Dan Șucu, conform AS.ro.